stanford-oval/wikipedia huggingface dataset:
אנטולי ליאדוב
חייו ויצירתו

ליאדוב נולד בסנקט פטרבורג למשפחת מוזיקאים. אביו היה המנצח של תזמורת תיאטרון מריאינסקי בסנקט פטרבורג. הוא הכיר בכישרון של בנו והחל ללמדו מוזיקה באופן לא רשמי. בשנת 1870 התקבל ליאדוב לקונסרבטוריון של סנקט פטרבורג והחל ללמוד כינור ופסנתר. אחד ממוריו היה ניקולאי רימסקי-קורסקוב שנאלץ לסלק אותו מהקונסרבטוריון ב-1876 בגלל היעדרויות. כעבור שנתיים הסכים לקבלו וליאדוב סיים את לימודיו. ליאדוב לא נטר לו איבה וכאשר פוטר רימסקי קורסקוב לאחר שהשמיע דעות לא מקובלות על השלטון במהפכת 1905, היה בין המוזיקאים שהתפטרו לאות מחאה. מעשה שהביא להחזרתו של רימסקי קורסקוב לקונסרבטוריון.
ליאדוב שימש כפרופסור לתזמור בקונסרבטוריון. בין תלמידיו היו סרגיי פרוקופייב, מיכאל גנסין, ניקולי מיאסקובסקי, לזר סמינסקי ועוד. בצד עבודתו כמורה ומנצח, ראה עצמו כממשיך קבוצת "החמישה". הוא ליקט ועיבד שירי עם רוסיים והוציאם במספר קבצים.
יצירותיו של ליאדוב הן קצרות. ברובן מיניאטורות לפסנתר - פרלודים, מזורקות, בגטלות, וריאציות, בלדות, אינטרמצי ועוד.
מהיצירות התזמרתיות של ליאדוב מנוגנות כיום:
באבה יאגה - תמונה מוזיקלית אופוס 56 המתארת את המכשפה העפה באוויר על מטאטא.
"האגם המכושף" - אגדה לתזמורה אופוס 62 המתארת אגם ובו נימפות המים.
"קיקימורה" - אגדה לתזמורת אופוס 63.
ב-1909 ביקש סרגיי דיאגילב מליאדוב לחבר מוזיקה לבלט ציפור האש. ליאדוב התעכב במתן תשובה ודיאגילב מסר את התפקיד למלחין הצעיר וחסר הניסיון אז, איגור סטרווינסקי.
"תיבת הנגינה" אופוס 32 היא היצירה המפורסמת ביותר של ליאדוב. היא חוברה במקור לפסנתר אך יש גם עיבודים לתזמורת. פסנתרנים רבים נוהגים לנגן קטע זה כהדרן. בשנות ה-50 שימש קטע זה כפתיחה לתוכנית הבוקר "השעון המוזיקלי" בקול ישראל.
הערות שוליים

↑  המלחינים אלכסנדר בורודין, סזאר קואי, מילי באלאקירב, מודסט מוסורגסקי, ניקולאי רימסקי-קורסקוב, ששאפו להשתחרר מהשפעת המוזיקה האירופית וליצור סגנון של מוזיקה רוסית המושפעת ממנגינות עממיות.
| --- | --- |
בקרת זהויות :  NLI: 987007264707705171  PLWABN: 9810551034205606  BIBSYS: 3042728  BNE: XX1009458  BnF: cb13896638m (data)  CANTIC: a19863391  CiNii: DA08132934  GND: 118573632  ICCU: LO1V137840  ISNI: 0000 0001 2026 0422  LCCN: n80158640  LNB: 000042872  MusicBrainz: 27870fb6-347c-48b1-adf4-c7bf0f71513e  NDL: 001108972  NKC: mzk2003182600  NLA: 35950903  NLG: 213958  NLK: KAC200305779  NSK: 000045857  NTA: 122943139  RERO: 02-A000106207  SELIBR: 72041  SNAC: w6833qgf  SUDOC: 129469432  Trove: 1159710  VIAF: 54333042   WorldCat (עם VIAF): 54333042
ולדימיר יוכלסון

| --- | --- |

 לידה:  14 בינואר 1855 (יוליאני) וילנה, האימפריה הרוסית 
 פטירה:  2 בנובמבר 1937 (בגיל 82) ניו יורק, ארצות הברית 
 מדינה:  האימפריה הרוסית, ברית המועצות 
 
ולדימיר יוכלסון (ברוסית: Владимир Иохельсон; ‏14 בינואר 1855 – 2 בנובמבר 1937) היה אתנוגרף יהודי-רוסי וחוקר ילידי הצפון הרוסי.
ביוגרפיה

יוכלסון הגיע ממשפחה יהודית אמידה ודתית. הוא למד בבית המדרש לרבנים בווילנה, שם השתתף בקבוצה הסוציאליסטית, המהפכנית "נרודניה ווליה".  נאלץ לעזוב את רוסיה ב-1875, הוא נסע תחילה לברלין ולאחר מכן ב-1879 לשווייץ, שם נשאר ארבע שנים, למד בציריך ולאחר מכן לימד שם בבית ספר, תוך שמירה על קשר עם התנועה המהפכנית כעורך פרסום שלה שהייתה לו תפוצה חשאית ברוסיה. בשובו לרוסיה ב-1884 הוא נעצר ונכלא לשלוש שנים במבצר פטרו-פבלובסק בסנט פטרבורג, ובשנת 1887 נידון בפקודת הצאר לגלות לעשר שנים בצפון סיביר, במחוז יקוטסק.
בסיביר ערך יוכלסון מחקר מיוחד על השפה, המינהגים והפולקלור העממי של התושבים הילידים, במיוחד של שבטי הטונגוס, היאקוטים והיוקאגרים שנעלמו במהירות באותה תקופה. מאמריו בנושאים אלה החלו למשוך תשומת לב, ובשנת 1894 הוא וחבר גולה אחר, ולדימיר בוגוראז (גם הוא ממוצא יהודי), צורפו למשלחת הראשונה של החברה הגיאוגרפית הרוסית הקיסרית (1894– 1897), שנשלחה לאותו חלק של סיביר על חשבון פטרון רוסי עשיר של אמנות ומדע בשם אלכסנדר סיביריאקוב. במשלחת ההיא תיעד יוכלסון בקרב הילידים באזורים המרוחקים שני ניבים יוקאגריים שנחשבו כנכחדים. החברה הגיאוגרפית הקיסרית פרסמה את תגליותיו בתחום האתנולוגיה, בעוד שהדיווחים הלשוניים של חקירתו נרכשו לפרסום על ידי האקדמיה הקיסרית למדע.
כאשר התארגנה משלחת גדולה לצפון מזרח רוסיה ואלסקה, שנקראה משלחת Jesup למשך חמש שנים, על ידי המוזיאון האמריקאי להיסטוריה של הטבע (ניו יורק), המליצה האקדמיה הקיסרית הרוסית למדעים, על יוכלסון ובוגוראז כאנשים המתאימים ביותר לתרום להצלחת המשלחת כי הם הכירו את הארץ ואת שפות הילידים.
לצורך המשלחת בילה יוכלסון שנתיים וחצי בצפון הרחוק, וחקר בעיקר את הקוריאקים, היוקאגירים והיאקוטים. הוא היה מלווה באשתו דינה ברודסקיה, רופאה מוסמכת, שדאגה לכל העבודה האנתרופומטרית והרפואית, ולרוב הצילומים. המשלחת נועדה ליצור תיעוד מקיף של העמים הנחקרים, ונאספו מגוון רחב מאוד של חפצי אמנות וחפצים חומריים, כמו גם ממצאים אתנוגרפיים סופיים והערות שטח שנכתבו על ידי החוקרים במשלחת. יוכלסון חזר עם המשלחת לארצות הברית, וחקר שם את החומר שאספו הוא ואשתו, שליוותה אותו במסע האחרון.
בשנים 1909–1911 יוכלסון הוביל את משלחת ריאבושינסקי של החברה הגיאוגרפית הרוסית הקיסרית לקמצ'טקה והאיים האלאוטיים, ולאחר מכן בין השנים 1912 עד 1922 היה אוצר חטיבה של המוזיאון לאנתרופולוגיה ואתנוגרפיה של האקדמיה הרוסית למדעים בסנט פטרבורג., והרצה באוניברסיטה שם. הוא היגר לניו יורק ב-1922 ובילה את שארית חייו בארצות הברית, שם חידש את הקשר שלו עם המוזיאון האמריקאי להיסטוריה של הטבע, ואחר כך עם מכון קרנגי בוושינגטון הבירה.
יוכלסון תרם רבות לכתבי עת מדעיים ברוסית, גרמנית ואנגלית. באנגלית יצירותיו המלאות המוכרות ביותר הן ספריו על "הקוריאקים" (1908) ו"הטונגוס היוקאגיר והיוקאגיריז" (1926); כן המדריך שלו לעמים ילידי אסיה הרוסית (1928) עבור המוזיאון האמריקאי להיסטוריה של הטבע. וכן תרם לחקירות הארכאולוגיות באיים האלאוטיים (1925) וחקירות ארכאולוגיות בקמצ'טקה (1928), שניהם עבור מוסד קרנגי.
הערות שוליים

↑  Herman Rosenthal and Peter Wiernik (1901–1906). "Jochelson, Waldemar". In Singer, Isidore; et al. (eds.). The Jewish Encyclopedia. New York: Funk & Wagnalls.
↑  Jack Jacobs, On Socialists and "the Jewish Question" After Marx, NYU Press, 1992, ISBN 978-0-8147-4213-6. (באנגלית)
1 2  JOCHELSON, WALDEMAR - JewishEncyclopedia.com, www.jewishencyclopedia.com
↑  Profile, in "Anthropological Notes and News", American Anthropologist, 32(2), 375–384, April 1930. doi:10.1525/aa.1930.32.2.02a00240, pp. 376–77.
↑  Biographies of the Individuals Associated with the American Museum of Natural History's Jesup North Pacific Expedition
↑  archives.nypl.org -- Waldemar Jochelson papers, archives.nypl.org
| --- | --- |
בקרת זהויות :  NLI: 987007279163405171  PLWABN: 9810700383805606  BnF: cb12545379f (data)  GND: 117161403  ISNI: 0000 0000 8103 4931  LCCN: n79054162  NKC: js20241218306  NLG: 218895  NTA: 071564624  SNAC: w6pk26vb  SUDOC: 03473063X  Trove: 972419  VIAF: 24714903   WorldCat (עם VIAF): 24714903
אצטדיון חוף אל-קידיה

| --- | --- |
אין תמונה חופשית
 מיקום:  ערב הסעודית ג'דה, ערב הסעודית
 משטח:  דשא
 מושבים:  46,096 (מתוכנן)
 
אצטדיון חוף אל-קידיה (בערבית: ملعب ساحل القدية, בתעתיק מדויק: מלעב סאחל אלקדיה) הוא אצטדיון רב-תכליתי המתוכנן להיבנות בעיר ג'דה שבערב הסעודית, בלב פרויקט חוף אל-קידיה שלחופי ים סוף, ומיועד לארח משחקים בשלב הבתים, בשלב 32 הגדולות ובשלב שמינית הגמר של מונדיאל 2034. האצטדיון מיועד להכיל 46,096 מקומות ישיבה.
בניית האצטדיון מתוכננת להתחיל בשנת 2027, והוא מתוכנן להיפתח בשנת 2032.
הערות שוליים

1 2  הצעת ערב הסעודית לאירוח מונדיאל 2034 (באנגלית)
דייוויד קוק

| --- | --- |

 לידה:  20 בדצמבר 1982 (בן 42) יוסטון, ארצות הברית 
 מוקד פעילות:  ארצות הברית 
 תקופת הפעילות:  מ-1999 
 מקום לימודים:  אוניברסיטת מרכז מיזורי 
 סוגה:  רוק, רוק אלטרנטיבי 
 סוג קול:  טנור 
 כלי נגינה:  גיטרה בס, גיטרה 
 חברת תקליטים:  19 רקורדינגס, RCA רקורדס 
 www.davidcookofficial.com
 פרופיל ב-IMDb
 
דייוויד קוק
דייוויד רולנד קוק (באנגלית: David Roland Cook; נולד ב-20 בדצמבר 1982) הוא זמר רוק אמריקאי וזוכה העונה השביעית של "אמריקן איידול".
ביוגרפיה

קוק נולד ביוסטון, טקסס וגדל בבלו ספרינגס, מיזורי. האמצעי מבין שלושה בנים למשפחה ממוצא אירי, אנגלי וגרמני. עניינו במוזיקה החל בגיל צעיר; את הגיטרה הראשונה קיבל בגיל שנתיים. הוא החל לשיר בכיתה ב' במסגרת מקהלת בית הספר. בשנותיו בתיכון, קוק הופיע במחזות זמר כגון "איש המוזיקה", "סיפור הפרברים" ו-"שיר אשיר בגשם". במהלך התיכון, קוק שיחק בייסבול. קוק זכה במלגת תיאטרון באוניברסיטת מרכז מיזורי, אך פרש מהתיאטרון וסיים עם תואר בעיצוב גרפי. הוא גם היה חבר בפי סיגמא קאפא. לאחר סיום הקולג', עבר קוק להתגורר בטולסה, אוקלהומה בכוונה לבנות את קריירת המוזיקה שלו. לפני פריצתו ב"אמריקן איידול" עבד כברמן. ב-2007 ליווה את אחיו לבחינות לתוכנית, ונכנס להבחן בעצמו.
ביוגרפיה > רקע מוזיקלי

קוק שימש כגיטריסט וסולן להקת אקסיום (באנגלית: Axium) בין השנים 1999-2006. הוא, יחד עם חברו המתופף בובי קר הקים את הלהקה בשנה השנייה בקולג'. אקסיום נבחרה כלהקה הטובה ביותר בקנזס סיטי ב-2004. יחד עם אקסיום הוציא קוק ארבעה אלבומים.
ב-2006, לאחר פירוק אקסיום, הצטרף קוק ללהקת מידווסט קינגס (באנגלית: Midwest Kings), בתור גיטריסט ובסיסט וגם ביצע קולות רקע. יחד עם "מידווסט קינגס" קוק הוציא מיני-אלבום אחד.
בין השנים 2004-2006, קוק עסק בכתיבת שירים לאלבום הסולו הראשון שלו, "Analog Heart", שיצא ב-2006. האלבום הגיע למקום הרביעי ברשימת האלבומים הטובים ביותר שיצאו בשנת 2006 באתר "Music Equals Life". קוק הספיק להקליט אלבום שני לפני הופעתו באמריקן איידול, אך האלבום לא יצא.
ביוגרפיה > "אמריקן איידול"

קוק נבחן לראשונה לתוכנית עם השיר "Livin' on a Prayer" של בון ג'ובי. בשלב האודישנים השני, קוק ביצע את "Everything I Do) I Do It for You)" של בריאן אדמס ואת "I'll Be" של אדווין מק'קיין.
במהלך התוכנית, קוק ניצל את האפשרות להשתמש בכלי נגינה. קוק ליווה את עצמו בגיטרה חשמלית ולעיתים בגיטרה אקוסטית. ניתן לראות בבירור את האותיות "AC" על הגיטרה החשמלית שלו. קוק סיפר כי אלו ראשי התיבות של שמות אחיו, אנדרו ואדם קוק. מאז השבוע הרביעי של התוכנית, קוק עונד צמיד כתום המביע תמיכה במעריצה בת שבע החולה בלוקמיה. קוק זכה לשבחים רבים על העיבודים המקוריים לחלק מביצועיו ועל השימוש בעיבודים ייחודיים לאחרים.
ב-21 במאי 2008, קוק הוכרז כזוכה בתוכנית, לאחר שגבר על דייוויד ארצ'ולטה בהפרש של 12 מיליון קולות בלבד, מתוך 97 מיליון. קוק הוא הזוכה החמישי בתוכנית שמעולם לא הגיע ל"תחתית הרשימה" ("Bottom 3").
ביוגרפיה > "אמריקן איידול" > ביצועים ותוצאות

| שבוע | נושא | שיר (ים) | אמן מקורי | סדר הופעה | תוצאה |
| --- | --- | --- | --- | --- | --- |
| 24 הטובים ביותר | שנות ה-60' | "Happy Together" | הצבים | 3 | בטוח |
| 20 הטובים ביותר | שנות ה-70' | "All Right Now" | Free | 9 | בטוח |
| 16 הטובים ביותר | שנות ה-80' | "Hello" | ליונל ריצ'י | 6 | בטוח |
| 12 הטובים ביותר | שירי ג'ון לנון ופול מקרטני | "Eleanor Rigby" | הביטלס | 6 | בטוח |
| 11 הטובים ביותר | שירי הביטלס | "Day Tripper" | הביטלס | 6 | בטוח |
| 10 הטובים ביותר | השנה בה נולדו | "Billie Jean" | מייקל ג'קסון | 10 | בטוח |
| 9 הטובים ביותר | דולי פרטון | "Little Sparrow" | דולי פרטון | 2 | בטוח |
| 8 הטובים ביותר | שירים מעוררי השראה | "Innocent" | Our Lady Peace | 5 | בטוח |
| 7 הטובים ביותר | מריה קארי | "Always Be My Baby" | מריה קארי | 6 | בטוח |
| 6 הטובים ביותר | אנדרו לויד ובר | "Music of the Night" | The Phantom of the Opera | 6 | בטוח |
| 5 הטובים ביותר | ניל דיימונד | "I'm Alive", "All I Really Need is You" | Neil Diamond | 2, 7 | בטוח |
| 4 הטובים ביותר | היכל התהילה של הרוקנ'רול | "Hungry Like the Wolf", "Baba O'Riley" | דוראן דוראן, המי | 1, 5 | בטוח |
| 3 הטובים ביותר | בחירת השופטים, בחירת המתמודדים, בחירת המפיקים | "First Time Ever I Saw Your Face", "Dare You to Move", "I Don't Want to Miss a Thing" | Roberta Flack, Switchfoot, Aerosmith | 3, 6, 9 | בטוח |
| 2 הטובים ביותר | בחירת קלייב דייוויס, בחירת המתמודד, שיר חדש | "I Still Haven't Found What I'm Looking For", "Dream Big", "The World I Know" | U2, Emily Shackelton, Collective Soul | 1, 3, 5 | הזוכה |
ביוגרפיה > לאחר "אמריקן איידול"

ב-2008, זכה קוק ב"פרס נבחרי הצעירים" בקטגוריית "כוכב הריאליטי של השנה".
סינגל הניצחון של קוק, "Time Of My Life" מכר 236,000 עותקים דיגיטליים בשבוע הראשון ליציאתו. בדצמבר 2008 הוא הגיע למעמד פלטיניום לאחר שמכר יותר ממיליון עותקים דיגיטליים. השיר צורף לאלבום הבכורה של קוק בתור שיר בונוס.
אלבום הבכורה של קוק, אשר קרוי על שמו, יצא ב-18 בנובמבר 2008.
בפברואר 2009, יצא קוק לסיבוב הופעות ברחבי ארצות הברית בשם "Declaration". הוא הופיע מעל 130 פעמים, והגיע למקום השמיני במצעד "Top Tours" של VH1.
בארצות הברית האלבום מכר כ-1,390,000 עותקים וזכה בתואר אלבום פלטינה. האלבום הגיע למקום השלישי במצעד הבילבורד בשבוע הראשון ליציאתו עם מכירות של 279,000 עותקים. האלבום מכר כ-1,500,000 עותקים בעולם.
בקנדה האלבום מכר כ-50,000 עותקים וזכה בתואר אלבום זהב.
הסינגל הראשון מתוך האלבום, "Light On" יצא בספטמבר 2008. הוא נכתב בין היתר על ידי כריס קורנל. הסינגל מכר 109,000 עותקים דיגיטליים בשבוע הראשון ליציאתו, ויותר מ-1,074,000 עד היום. הוא הגיע למעמד פלטיניום בספטמבר 2009.
הסינגל השני מתוך האלבום, "Come Back To Me" שוחרר במרץ 2009. הואמכר כ-442,000 עותקים בארצות הברית. קוק הופיע עם הסינגל באחת מתוכניות התוצאות של "אמריקן איידול".
במאי 2009 נפטר אדם, אחיו הבכור של קוק כתוצאה מגידול סרטני במוחו.
בגמר אמריקן איידול 2009 קוק הופיע עם השיר "Permanent" מהאלבום לזכר אחיו שנפטר ממחלת הסרטן. קוק שחרר גרסה מיוחדת לאייטונס, שכל ההכנסות ממנה נתרמו לארגון שפועל למען מחקרים למציאת תרופה לסרטן המוח. מהגרסה המיוחדת נמכרו כ-61,000 עותקים דיגיטליים, ומגרסת האלבום המקורית 98,000 עותקים דיגיטליים.
דיסקוגרפיה > עם אקסיום

Matter of Time - 2002
Blindsided - 2003
Alive in Tulsa - 2004
The Story Thus Far - 2004
דיסקוגרפיה > עם מידווסט קינגס

Incoherent with Desire to Move On - EP - 2006
דיסקוגרפיה > סולו

Analog Heart - 2006
2008 - David Cook
This Loud Morning - 2011
דיסקוגרפיה > סינגלים

Time of My Life - 2008
Light On - 2008
2009-Come Back To Me
2009-Bar-Ba-Sol
הערות שוליים

| --- | --- |
בקרת זהויות :  GND: 136896421  ISNI: 0000 0000 5556 2503  LCCN: no2008168368  MusicBrainz: 966e1095-b172-415c-bae5-53f8041fd050  VIAF: 24429479   WorldCat (עם VIAF): 24429479
הגדלה שפירה של הערמונית

| --- | --- |

 תחום:  אורולוגיה 
 טיפול:  indoramin  סיאליס  alfuzosin  דוקסאזוסין  פינסטריד  alfuzosin  סיאליס  dutasteride  leuprolide  tamsulosin  דוקסאזוסין  prazosin  terazosin  פינסטריד 
 קישורים ומאגרי מידע
 eMedicine:  437359 
 MeSH:  D011470
 סיווגים
 ICD-10:  N40 
 ICD-11:  GA90 
 
איור של ערמונית מוגדלת (ימין) לעומת ערמונית נורמלית (שמאל)
שלפוחית שתן (במתאר פרפר שחור) וערמונית מוגדלת בהדמיית אולטרה סאונד
הגדלה שפירה של הערמונית (או שגשוג שפיר של הערמונית) היא אחת הבעיות הרפואיות הנפוצות ביותר אצל גברים מבוגרים. הגדלת הערמונית נצפית בכ-40% מהגברים בשנות ה-50 לחייהם, וכ-70% בשנות ה-60.
בלוטת הערמונית מייצרת אצל גברים את נוזל הזרע. היא ממוקמת בצוואר שלפוחית השתן ועוטפת את השופכה. הגדלה שפירה של הערמונית גורמת ללחץ על השופכה, ולתסמינים הנובעים מחסימת מוצא השלפוחית.
תסמינים

תכיפות במתן שתן (הטלת שתן בתדירות גבוהה).
דחיפות במתן שתן (צורך מיידי להטלת שתן ללא יכולת להתאפק).
הטלת שתן תכופה בשעות הלילה (נוקטוריה).
זרם שתן חלש.
תחושת חוסר התרוקנות של השלפוחית.
אי נקיטת שתן (חוסר שליטה על מתן שתן).
כאבים בעת מתן השתן (דיסוריה).
מהלך המחלה

התקדמות המחלה יכולה להתבטא בהידרדרות התסמינים, אצירת שתן, זיהומים בדרכי השתן ופגיעה בכליות.
התרופות בהן ניתן לטפל הן חוסמי אלפא ומעכבי האנזים 5-אלפא רדוקטאז.
חוסמי אלפא (Doxazosin (למשל קדקס), Alfozosin, Tamsulosin, Terazosin) מקלים על התסמינים באמצעות הרפיית השרירים סביב השופכה.

מעכבי האנזים 5 אלפא רדוקטז (Finasteride, Dutasteride), ההופך טסטוסטרון לדיהידרוטסטוסטרון (DHT) מקטינים בטווח הארוך את גודל הערמונית ובכך מגיעים לתוצאות טובות בשיפור הסימפטומים. שיא פעולת התרופות (הקטנת הבלוטה והשיפור בתסמינים) הוא כעבור מספר חודשים מתחילת הטיפול.
הטיפול המשולב בחוסמי אלפא ומעכבי 5 אלפא רדוקטז משלב את יתרונות שתי הקבוצות, ומוריד את שיעורי התקדמות המחלה בגברים בעלי ערמוניות גדולות.
טיפולים > טיפול חודרני

הטיפול הניתוחי המקובל ביותר הוא כריתת הערמונית דרך השופכה. כאשר הערמונית גדולה במיוחד יש לעיתים צורך בניתוח פתוח. לניתוח הקונבנציונלי תופעות לוואי העלולות להיות בלתי הפיכות כמו פגיעה בתפקוד המיני ופגיעה בשליטה על מתן שתן.
בשנת 2009 הודיע ירחון האורולוגים האירופאי (European Urological Review) על זיהוי סיבת הגדלת הערמונית ופיתוח שיטת טיפול חדשה לפתרון בעיית הערמונית המוגדלת. הטיפול, פרי פיתוח של צמד רופאים ישראלים (גת וגורן), מבוסס על צנתור דו-צדדי המוביל להקטנה משמעותית של הערמונית וכתוצאה מכך לנסיגה בסימפטומים. זאת ללא תופעות הלוואי הידועות של הניתוח הרגיל.
טיפולים > טיפול לייזר

קיימים מספר טיפולי לייזר לטיפול בבעיית הגידול השפיר של הערמונית (אנ'). טיפול HoLEP ‏(Holmium Laser Enucleation of the Prostate) הוא אחד מהם. טיפול HoLEP הוא היחיד המאושר על ידי איגוד האורולוגים האמריקאי. בניתוח HoLEP מסירים את הרקמה העודפת של הערמונית שחוסמת את השופכה, ובעזרת מכשיר נוסף חותכים את הרקמה לחתיכות קטנות, המפונות מחוץ לגוף בקלות.
טיפולים > ניתוח אקוובלציה

בטיפול זה מזינים לזרוע רובוטית את מבנה הערמונית וגבולות הכריתה והיא כורתת את החלק החוסם בעזרת סילון מים בלחץ גבוה. לאחר מכן צורבים את צוואר השלפוחית במכשיר חשמלי כדי למנוע דימומים. מדובר בטיפול מהיר שמתאים במיוחד לערמוניות גדולות.
מאפשר שמירה על תפקוד מיני והסיכוי לדליפת שתן לאחר הניתוח מאוד נמוך ביחס לשיטות האחרות.
הערות שוליים

↑  Berry SJ, Coffey DS, Walsh PC, Ewing LL.The development of human benign prostatic hyperplasia with age. J Urol. 1984 Sep;132(3):474-9. PMID 6206240
↑  McConnell JD, Roehrborn CG, Bautista OM et al.  The long-term effect of doxazosin, finasteride, and combination therapy on the clinical progression of benign prostatic hyperplasia. N Engl J Med. 2003 Dec 18;349(25):2387-98. PMID 14681504
↑  European Urological Review - Reversal of Benign Prostate Hyperplasia 2010 - ירחון איגוד האורולוגים האירופאי מכריז על טיפול חדש
↑  חדשות Sky News מדווחים על פריצת הדרך הישראלית לטיפול בערמונית מוגדלת
↑  J. Kellogg Parsons, Philipp Dahm, Tobias S. Köhler, Lori B. Lerner, Timothy J. Wilt, Surgical Management of Lower Urinary Tract Symptoms Attributed to Benign Prostatic Hyperplasia: AUA Guideline Amendment 2020, Journal of Urology 204, 2020-10, עמ' 799–804 doi: 10.1097/JU.0000000000001298
↑  ניתוח אקוובלציה, באתר המרכז הרפואי שיבא;
הסבר לניתוח של אקווה אבלציה, באתר המרכז הרפואי שערי צדק;
 AquaBeam® Robotic System - Aquablation Therapy Animation, סרטון בערוץ "PROCEPTBioRobotics", באתר יוטיוב
| --- | --- |
בקרת זהויות :  NLI: 987007541096005171  GND: 4137018-1  LCCN: sh85107609  LNB: 000328408  NDL: 00967993  NKC: ph317206 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
גשר רחוב 145

| --- | --- |
גשר רחוב 145, המבט צפונה מגשר שדרת מדיסון. הגשר הלבן שמאחוריו הוא גשר סכר מאקומבס, והמגדל הצר שברקע זה מגדל המים שסמוך לגשר הגבוה.
גשר רחוב 145, המבט צפונה מגשר שדרת מדיסון. הגשר הלבן שמאחוריו הוא גשר סכר מאקומבס, והמגדל הצר שברקע זה מגדל המים שסמוך לגשר הגבוה.
 מידע כללי
 סוג:  גשר, גשר נייד 
 שימוש:  חציית נהר הארלם לכלי רכב, אופניים והולכי רגל
 מיקום:  ניו יורק, מנהטן ממערב לו והברונקס ממזרח, במדינת ניו יורק
 מדינה:  ארצות הברית ארצות הברית
 הקמה ובנייה
 תקופת הבנייה:  ?–1905
 תאריך פתיחה רשמי:  1905 
 מידות
 אורך:  488 מטר
 רוחב:  19.8 (כולל 2 מעברים להולכי רגל, אחד מכל צד) מטר
 מידע טכני
 מִפְתָּח מרבי:  90 מ' 
 נתיבים:  4 למכוניות ולאוטובוסים של רח' 145 מזרח, ו-2 לרוכבי אופניים והולכי רגל לשני הכיוונים
 
 קואורדינטות:  40°49′10″N 73°55′59″W﻿ / ﻿40.819461°N 73.933053°W﻿ / 40.819461; -73.933053
 he
 
גשר רחוב 145 (באנגלית: 145th Street Bridge) הוא גשר נפתח מסתובב בעל ארבעה נתיבים מעל להארלם ריבר בעיר ניו יורק, המחבר את רחוב 145 מערב ושדרת לנוקס במנהטן עם רחוב 149 מזרח ושדרת ריבר בברונקס. הגשר מופעל ומתוחזק על ידי משרד התחבורה של העיר ניו יורק (אנ').
הבנייה של גשר רחוב 145 המקורי החלה ב-19 באפריל 1901, והגשר בעלות של 2.75 מיליון דולר נפתח לתנועה ב-24 באוגוסט 1905. המעצב היה אלפרד פנקוסט בולר (אנ') שתכנן ועיצב את הגשרים הנפתחים בסיבוב של שדרת מדיסון, גשר סכר מאקומבס וגשר יוניברסיטי הייטס. הגשר נשא בעבר את כביש 22 של מדינת ניו יורק (אנ') ואת כביש 100 של המדינה (אנ'). גשר זה נקרא פעם גם "גשר שדרת לנוקס" (אנ'), אם כי השם הזה יצא מכלל שימוש.
תיאור הגשר

מיקומו של הגשר הוא כ-1,250 מ' דרומית לגשר סכר מאקומבס ו-650 מ' מצפון לגשר שדרת מדיסון.
הגשר מונח על 3 מזחים, שעליהם 3 מסבכים כשהרכיב המרכזי הנייד (המסתובב ונפתח) מונח על מזח הציר, הנתמך על-ידי קורת תוף. המזח נקרא Pivot Pier (אנ'). בנוסף לשלושת המזחים שמעוגנים בקרקעית הנהר, קיימים עוד 4 מבני אבן, 2 בכל צד של הנהר ועל היבשה, הנושאים את צירי הגישה לגשר. בקצה הגשר בכל צד שלו (המזרחי והמערבי), ניצבים 2 מבני אבן עיליים בכל צד שלו (הדרומי והצפוני), בעלי גגות חרוטיים. (ראו כל האלמנטים המוזכרים לעיל בתמונה הראשית של הערך משמאל).
מנועי ההנעה, הבלמים והמכונות האחרות לסיבוב הרכיב הנייד והנפתח של הגשר, ממוקמים על רכיב זה, בתוך הרווח שבין סיפון הכביש לבין קורת התוף העגולה. שולחן הבקרה והבקרות החשמליות למוטת הסיבוב ממוקמים בחדר זה, ממנו מפעילים את פתיחת הגשר.
עבודת בניית הגשר התעכבה, מכיוון שבו זמנית נחפרה מנהרה מתחת לאחד הפירים של הגשר עבור הרכבת התחתית של ניו יורק.
הגשר נושא ארבעה נתיבים ברוחב 3.6 מ', שניים לכל כיוון, בתוספת מדרכה ברוחב של 2.7 מ' מכל צד של הגשר. כבישי הגישה המערבית והמזרחית הם ברוחב 17 מ' ו-41 מ', בהתאמה.
רכיב נייד מסתובב חדש לגשר הורכב בנמל קוימנס (אנ') בקוימנס, ניו יורק (אנ'), בדרום מחוז אולבני (אנ'). הרכיב הוחלף בתחילת נובמבר 2006. לצורך כך הגשר נסגר מ-1 נובמבר 2006 ועד 9 פברואר 2007.
בכל צד של הגשר מחסומים נעים הצבועים אדום לבן, שיורדים ומונעים מעבר מכוניות לקראת פתיחת הגשר למעבר ספינות.
תחבורה ציבורית

גשר רחוב 145 נושא את קו האוטובוס Bx19 המופעל על ידי MTA New York City Transit (אנ'). בין 2000 ל-2014, הגשר נפתח לכלי שיט 23 פעמים.
על הגשר עוברים כ-30,000 כלי רכב ביום.
גלריה

גשר רחוב 145 מבט ממערב (ממנהטן)
השלט הנושא את שם הגשר מכיוון מנהטן
גשר רחוב 145 החריץ שלאורכו מתבצע סיבוב הגשר
גשר רחוב 145 מבט מצפון מגשר סכר מאקומבס (הרשת למניעת קפיצות מהגשר)
הרכיב המרכזי (הנייד) במערכת סיבוב הגשר. בתמונה חדר השליטה והבקרה על סיבוב הגשר בעת פתיחתו.
מבט מערבה ומעלה לגשר ולאחד ממבני האבן בעלי הגגות החרוטיים
ראו גם

הגשרים לאורך הארלם ריבר
גשר שדרת מדיסון
גשר סכר מאקומבס
ביאורים

↑  לצפייה באיור נע להמחשת גשר נפתח מסתובב, ראו כאן
↑  מבנים שבסיסם בקרקעית הנהר ונקראים פירים - המזח המרכזי שמוצב במרכז הנהר, ועליו הרכיב המסתובב של הגשר נקרא באנגלית pivot pier
הערות שוליים

1 2 3  Harlem River Bridges - 145th Street Bridge, NYC DOT
1 2 3 4 5 6  145th Street Bridge - Historic Overview, NYC Roads.com
↑  Annie Karni, New 145th Street Bridge Arrives in the City Via Barge, New York the Sun, Nov. 1, 2006
↑  Manhattan Bus Service, MTA - Metropolitan Transportation Authority
↑  Bronx Bus Service, MTA - Metropolitan Transportation Authority
↑  2014 NYC DOT Bridges & Tunnels Annual Condition Report, New York City Department of Transportation, p. 147
תאודור קיסלוב

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  20 בספטמבר 1914 בואנוס איירס
 פטירה:  24 במאי 1979 (בגיל 64) תל אביב
 תקופת הפעילות:  1954–1979 (כ־25 שנים)
 תחום יצירה:  אדריכלות
 יצירות ידועות:  מלון נפטון שבאילת, בתי פטיו באילת, תחנה מרכזית אילת ומרכז מבקרים מצפה רמון
 בן או בת זוג:  סופיה קיסלוב 
 צאצאים:  תאה קיסלוב, ליאורה קיסלוב 
 http://kisselov-kaye.com
 
תאודור (תדי) קיסֶלוֹב (20 בספטמבר 1914 – 24 במאי 1979) היה אדריכל ישראלי.